ZAPISNIK

3. sjednice Vijeća Mjesnog odbora Kupinečki Kraljevec II
održane 30. kolovoza 2021.,
s početkom u 20,00 sati
Nazočni članovi Vijeća: Marijan Tatar, Ivan Milača, Ivan Maretić, Srećko Ašperger i Stjepan Tatar.
Ostali nazočni:Srećko Tatar.

Predsjedava Marijan Tatar, predsjednik Vijeća.

         Predsjednik konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 3. sjednicu Vijeća. Predlaže da se prije utvrđivanja dnevnog reda usvoji zapisnik 2. sjednice.

         Bez rasprave, jednoglasno (5 “za”), Vijeće prihvaća tekst zapisnika 2. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvanje.
         Vijeće je jednoglasno (5 “za”) usvojilo 
dnevni red:

1. Prijedlog zaključka  o prijedlogu pokretanja postupka nove katastarske izmjere 

    katastarske općine Kupinečki Kraljevec 
2. Prijedlog zaključka o prijedlogu pokretanja potrebnih radnji za  utvrđivanje stanja školske 

    zgrade u ulici Matički
3. Rasprava o problematici realizacije akcije “uređivanje igrališta” kod objekta DVD-a, 

    Matički 27

4. Izrada projektne dokumentacije za nogostup Matički

5. Rasprava o potrebi upisa ceste u ulici Matički, Lukšići i Tatari

6. Provjera statusa izrade projekta zacjevljenja ulice Ašpergeri

7. Prijedlog zaključka o prijedlogu izmjene Plana komunalnih aktivnosti Gradske četvrti 

    Brezovica u 2021.

8. Prijedlog zaključka o davanju mišljenja na Nacrt prijedloga odluke o izmjenama

    i dopunama Odluke o davanju u zakup i na drugo korištenje površina javne namjene 

9. Prijedlog zaključka o davanju mišljenja na Prijedlog odluke o izmjeni Odluke o 

     naknadi predsjednicima, potpredsjednicima i članovima vijeća gradskih četvrti i 

     vijeća mjesnih odbora
10. Obavijesti, pitanja i prijedlozi

Ad 1)   Prijedlog zaključka  o prijedlogu pokretanja postupka nove katastarske izmjere 
             katastarske općine Kupinečki Kraljevec 
         Predsjednik Vijeća, Marijan Tatar informira članove Vijeća da su u Proračunu Grada Zagreba za 2021. osigurana sredstva za katastarsku izmjeru K.o. Kupinečki Kraljevec, nema saznanja jesu li poduzete radnje u cilju raspisivanja natječaja te da se pribojava obzirom na činjenicu da je novi Gradonačelnik obustavio javnu nabavu i najavljene su izmjene Proračuna, da od pokretanja izmjere neće biti ništa. Otvara raspravu.
         Nakon kraće rasprave svih članova, predsjednik Vijeća utvrđuje Prijedlog zaključka te ga daje na usvajanje.

Vijeće je jednoglasno (5 „za“) donijelo

ZAKLJUČAK

o prijedlogu pokretanja postupka nove katastarske izmjere 
katastarske općine Kupinečki Kraljevec 

1. Vijeće Mjesnog odbora Kupinečki Kraljevec II potaknuto mnogim upitima i 

    nezadovoljstvom mještana  ponovno je raspravilo potrebu nove katastarske izmjere budući 

    da stanje katastra u stvarnosti ne odgovara službenom stanju  te ima direktan utjecaj na razvoj 

    obzirom da usporava ili onemogućava realizaciju projekata od javnog interesa te 

    većini građana stvara probleme u rješavanju imovinsko-pravnih odnosa privatne imovine.

2. Vijeće je u prethodnom mandatnom razdoblju potrebu nove katastarske izmjere katastarske 

   općine Kupinečki Kraljevec utvrdilo Zaključkom sa 4. sjednice, 28. rujna 2017., više godina 

    upozoravalo zaključcima o Izvješću o radu Vijeća Mjesnog odbora Kupinečki Kraljevec II 

    te  Zaključkom sa 32. sjednice, od 28. siječnja 2020., kao zajednička inicijativa  tri mjesna 

    odbora Kupinečkog Kraljevca,  putem Vijeća Gradske četvrti upućena je Gradu Zagrebu 

    na dalje postupanje te je Grad Zagreb u Proračunu za 2021. godinu osigurao sredstva. 

3. Obzirom na navedeno te da nova katastarska izmjera iziskuje puno vremena, Vijeće traži 

     hitno pokretanje postupka iste.

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 2) Prijedlog zaključka o prijedlogu pokretanja potrebnih radnji za  utvrđivanje stanja školske
          zgrade u ulici Matički
          Predsjednik Vijeća, Marijan Tatar iznosi potrebu rješavanja problematike ruševne školske zgrade. Otvara raspravu.

Nakon kraće rasprave svih članova Vijeća, utvrđuje Prijedlog  zaključka te ga daje na usvajanje.
         Vijeće je jednoglasno (5 “za”) donijelo

ZAKLJUČAK

o prijedlogu pokretanja potrebnih radnji za  utvrđivanje stanja školske zgrade u ulici Matički

1. Vijeće Mjesnog odbora Kupinečki Kraljevec II razmotrilo je stanje zgrade bivše

    osnovne škole u ulici Matički budući da su nedavni potresi uzrokovali znatna oštećenja 

    te predstavlja potencijalnu opasnost za djecu i mještane jer se nalazi u neposrednoj blizini 

    dječjeg igrališta.

2. Vijeće je mišljenja da se zgrada može sanirati i prenamijeniti za druge svrhe (dječji vrtić, 

    prostor za mjesnu samoupravu, zdravstvena ambulansta), odn. za izgradnu javnih objekata 

    koji su potrebni na području Mjesnog odbora.

3. Obzirom da je zgrada dobila crvenu naljepnicu od strane procjenitelja štete nakon potresa,   

    Vijeće je tražilo uputu o daljem postupanju, no nitko od nadležnih nije dao odgovor, stoga   

    Vijeće traži da nadležne institucije izađu na teren u što skorijem roku te donesu zaključke o 

    trenutnoj situaciji i daljem postupanju kako bi se otklonila opasnost po sigurnost mještana.

4. Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Rasprava o problematici realizacije akcije “uređivanje igrališta” kod objekta DVD-a, 
           Matički 27

           Predsjednik Vijeća, Marijan Tatar podsjeća članove Vijeća da je u Planu komunalnih aktivnosti Gradske četvrti Brezovica bila akcija “uređivanje igrališta” kod DVD-a Kupinečki Kraljevec, Matički 27 te da je Pročelnica Gradskog ureda za mjesnu samoupravu obustavila realizaciju akcije uz obrazloženje da se igralište ne može raditi na navedenoj lokaciji obzirom da je zemljište u vlasništvu Republike Hrvatske. Otvara raspravu.
           Nakon kraće rasprave svih članova Vijeća,  predsjednik Vijeća se zadužuje da traži pismeno očitovanje Gradskomg ureda za mjesnu samoupravu o mogućnosti realizacije navedene akcije.
Ad 4) Izrada projektne dokumentacije za nogostup Matički
          Predsjednik Vijeća, Marijan Tatar iznosi problematiku realizacije izrade projektne dokumentacije za izgradnju nogostupa u ulici Matički. Otvara raspravu.
Nakon kraće rasprave svih članova Vijeća, utvrđuje Prijedlog  zaključka te ga daje na usvajanje.

         Vijeće je jednoglasno (5 “za”) donijelo

ZAKLJUČAK

o potrebi izrade projektne dokumentacije za izgradnju nogostupa Matički

1. Vijeće Mjesnog odbora Kupinečki Kraljevec II raspravilo je potrebu izgradnje nogostupa u 

    ulici Matički.

2. Vijeće predlaže izradu projektne dokumentacije  za izgradnju nogostupa u ulici Matički.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 5)  Rasprava o potrebi upisa ceste u ulici Matički, Lukšići i Tatari
        Predsjednik Vijeća, Marijan Tatar iznosi lošu dinamiku aktivnosti Gradskog ureda za prostorno uređenje po pitanju rješavanja imovinsko-pravnih odnosa te drugih potrebnih radnji u cilju upisa prometnice Matički, Lukšići i Tatari kao javnog dobra puta u katastar i zemljišne knjige. Otvara raspravu.
Nakon kraće rasprave svih članova Vijeća, utvrđuje Prijedlog  zaključka te ga daje na usvajanje.

         Vijeće je jednoglasno (5 “za”) donijelo

 ZAKLJUČAK

o prijedlogu pokretanja postupka upisa ceste Matički-Lukšići-Tatari 

1. Vijeće Mjesnog odbora Kupinečki Kraljevec II raspravilo je potrebu rekonstrukcije kolnika 

     i izgradnju nogostupa u ulicama  Matički- Lukšići-Tatari.

2. Budući da je rješavanje imovinsko-pravnih odnosa ulica Matički-Lukšići-Tatari već dugi

     niz godina u Programu gradnje objekata i uređaja komunalne infrastrukture na području 

     Grada Zagreba, Vijeće izražava nezadovoljstvo  te traži očitovanje o poduzetim radnjama u 

     cilju realizacije navedene akcije, odn. informaciju o radnjama koje su izvršene i koje treba 

     riješiti, da bi se navedena ulica konačno upisala u katastar i zemljišne knjige.

3. Ovaj zaključak dostavlja se Vijeću Gradske četvrti Brezovica na dalje postupanje.
Ad 6) Provjera statusa izrade projekta zacjevljenja ulice Ašpergeri
     Predsjednik Vijeća, Marijan Tatar iznosi da su u Planu komunalnih aktivnosti bila osigurana sredstva za zacjevljenje dijela ulice Ašpergeri. Obzirom da nema saznanja o projektu te da predstoji vrijeme kada će se donositi prioriteti za 2022. godinu, predlaže da se Gradski ured za mjesnu samoupravu očituje o navedenome te otvara raspravu.
     Obzirom da su se članovi Vijeća složili s prijedlogom, predsjednika utvrđuje Prijedlog zaključka te ga daje na usvajanje.

     Vijeće je jednoglasno ( 5 “za”) donijelo

ZAKLJUČAK

o prijedlogu za očitovanje o poduzetim radnjama za realizaciju projekta zacjevljenja 

u ulici Ašpergeri

1. Vijeće Mjesnog odbora Kupinečki Kraljevec II raspravilo je potrebu izgradnje zacjevljenja 

    u ulici Ašpergeri.

2. Vijeće traži očitovanje o stanju projektne dokumentacije izgradnje zacjevljenja u ulici 

    Ašpergeri.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 7) Prijedlog zaključka o prijedlogu izmjene Plana komunalnih aktivnosti Gradske četvrti 
          Brezovica u 2021.
          Predsjednik Vijeća, Marijan Tatar iznosi Prijedlog zaključka,  obzirom na najave o izmjeni Plana komunalnih aktivnosti te otvara raspravu.

          Vijeće je jednoglasno (5 “za”) donijelo
ZAKLJUČAK

o prijedlogu izmjene Plana komunalnih aktivnosti Gradske četvrti Brezovica za 2021. 

1. Vijeće Mjesnog odbora Kupinečki Kraljevec II  razmotrilo je realizaciju Plana komunalnih 

    aktivnosti Gradske četvrti Brezovica za 2021., odn. akcija koje se odnose na područje 

    Mjesnog odbora Kupinečki Kraljevec II.

2.  Vijeće predlaže da se sredstva osigurana za akciju uređivanje igrališta kod DVD-a

      Kupinečki Kraljevec, Matički 27, vrijednosti 500.000,00 kn prenamijene za slijedeće

      akcije:

      Ulica Gajani – nastavak, šodranje, vrijednost radova uvećati za 50.000,00 kn

      Ulica Matički, projektiranje nogostupa, vrijednost radova 450.000,00 kn.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 8) Prijedlog zaključka o davanju mišljenja na Nacrt prijedloga odluke o izmjenama i 
          dopunama Odluke o davanju u zakup i na drugo korištenje površina javne namjene
          Predsjednik Vijeća konstatira da su članovi Vijeća primili Prijedlog zaključka u pisanom obliku te otvara raspravu.

         Obzirom da se nitko ne javlja za riječ, daje Prijedlog na usvajanje.

         Vijeće je jednoglasno (5 „za“) donijelo

Z A K LJ U Č A K

o davanju mišljenja na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene

	
	1. Vijeće Mjesnog odbora Kupinečki Kraljevec II razmotrilo je Nacrt prijedloga odluke  

    o izmjenama i dopunama Odluke o davanju u zakup i na drugo korištenje površina 

    javne namjene.

2. Vijeće Mjesnog odbora Kupinečki Kraljevec II daje pozitivno mišljenje na Nacrt 

    prijedloga odluke o izmjenama i dopunama Odluke o  davanju u zakup i na drugo 

    korištenje površina javne namjene.



	
	

	
	3. Ovaj zaključak dostavlja se Vijeću Gradske četvrti Brezovica na dalje postupanje.


Ad 9) Prijedlog zaključka o davanju mišljenja na Prijedlog odluke o izmjeni Odluke o naknadi 
           predsjednicima, potpredsjednicima i članovima vijeća gradskih četvrti i vijeća mjesnih 
           odbora

         Predsjednik Vijeća konstatira da su članovi Vijeća primili Prijedlog zaključka u pisanom obliku te otvara raspravu.

         Obzirom da se nitko ne javlja za riječ, daje Prijedlog na usvajanje.

         Vijeće je jednoglasno (5 „za“) donijelo
                                                                  Z A K LJ U Č A K

o davanju mišljenja na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

        1. Vijeće Mjesnog odbora Kupinečki Kraljevec II. razmotrilo je Prijedlog odluke o 

            izmjeni Odluke o naknadi predsjednicima, potpredsjednicima i članovima vijeća 

            gradskih četvrti i vijeća mjesnih odbora.
	 
	2. Vijeće Mjesnog odbora Kupinečki Kraljevec  II daje negativno mišljenje

    na Prijedlog odluke o izmjeni Odluke o naknadi predsjednicima, potpredsjednicima 

    i članovima vijeća gradskih četvrti i vijeća mjesnih odbora.


	  
	

	
	3. Ovaj zaključak dostavlja se Vijeću Gradske četvrti Brezovica na dalje postupanje.


Ad 10) Obavijesti, pitanja i prijedlozi
          Obzirom da se nitku ne javlja za riječ, predsjednik Vijeća zaključuje 3. sjednicu.

         Dovršeno u 21,30 sati.
         KLASA:026-02/21-02/1497
         URBROJ:251-06-11-808-21-2
         Kupinečki Kraljevec,  30. kolovoza 2021.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
